CELEX: 31997D1007(02)
Language: el
Date: 1997-09-22 00:00:00
Title: Απόφαση του Συμβουλίου της 22ας Σεπτεμβρίου 1997 σχετικά με τις διαμεθοριακές ενιαίες τιμές του βιβλίου στις ευρωπαϊκές γλωσσικές ζώνες

Avis juridique important

|

31997D1007(02)

Απόφαση του Συμβουλίου της 22ας Σεπτεμβρίου 1997 σχετικά με τις διαμεθοριακές ενιαίες τιμές του βιβλίου στις ευρωπαϊκές γλωσσικές ζώνες  

Επίσημη Εφημερίδα αριθ. C 305 της 07/10/1997 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Σεπτεμβρίου 1997 σχετικά με τις διαμεθοριακές ενιαίες τιμές του βιβλίου στις ευρωπαϊκές γλωσσικές ζώνες (97/C 305/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152,ΑΝΑΓΝΩΡΙΖΟΝΤΑΣ το διττό χαρακτήρα του βιβλίου ως φορέα πολιτιστικών αξιών και ως εμπορικού αγαθού 7 υπογραμμίζοντας με σθένος τη σημασία της ισόρροπης αξιολόγησης των πολιτιστικών και οικονομικών πλευρών του βιβλίου,ΑΝΑΓΝΩΡΙΖΟΝΤΑΣ τη σημασία που αποδίδουν ορισμένα κράτη μέλη στην ενιαία τιμή του βιβλίου ως μέσου διατήρησης και προώθησης της ποικιλίας και της ευρείας πρόσβασης στο βιβλίο, προς πολιτιστικό όφελος των καταναλωτών, και ότι οι εθνικές αρχές αυτών των κρατών μελών δέχθηκαν τον περιορισμό του ανταγωνισμού που συνεπάγεται η ενιαία τιμή του βιβλίου λόγω αυτής της γενικής πολιτιστικής σημασίας,ΕΠΙΣΗΜΑΙΝΟΝΤΑΣ ότι σε ορισμένα κράτη μέλη εφαρμόζονται εθνικά συστήματα καθορισμού των τιμών,ΘΕΩΡΩΝΤΑΣ ότι ορισμένα κράτη μέλη επιθυμούν να επιτρέψουν ή να εκπονήσουν, σε συνεργασία με άλλο κράτος μέλος εντός ομοιογενούς γλωσσικής ζώνης, πρόσθετες διαμεθοριακές ρυθμίσεις όσον αφορά την ενιαία τιμή του βιβλίου, κρίνοντας ότι η θέσπιση τέτοιων ρυθμίσεων θα πρέπει να είναι δυνατή εφόσον η δεσμευτική τιμή περιορίζεται στην εν λόγω γλωσσική ζώνη και σε εκδόσεις στη συγκεκριμένη γλώσσα,ΔΙΑΠΙΣΤΩΝΟΝΤΑΣ ότι, έως τώρα, η Επιτροπή των Ευρωπαϊκών Κοινοτήτων έκρινε ότι ήταν υποχρεωμένη να θεωρεί ως ασυμβίβαστα με το άρθρο 85 παράγραφος 1 και με το άρθρο 30 της συνθήκης μερικά από τα συστήματα διαμεθοριακών ενιαίων τιμών τα οποία της υποβάλλονταν και ότι δήλωνε ότι, στις περιπτώσεις αυτές, τα αποδεικτικά στοιχεία που υποβάλλονταν για παρέκκλιση δυνάμει του άρθρου 85 παράγραφος 3 δεν ήταν επαρκή,ΘΕΩΡΩΝΤΑΣ ότι η προσθήκη του άρθρου 128 παράγραφος 4 στη συνθήκη έχει δημιουργήσει νέα κατάσταση της οποίας οι συνέπειες πρέπει να αποσαφηνισθούν σε σχέση με την εφαρμογή των κοινοτικών κανόνων ανταγωνισμού στις διαμεθοριακές ενιαίες τιμές των βιβλίων,ΖΗΤΕΙ από την Επιτροπή:- να μελετήσει τη σημασία του άρθρου 128 παράγραφος 4 για την εφαρμογή των άρθρων της συνθήκης που ενδέχεται να αφορούν τις διαμεθοριακές ενιαίες τιμές του βιβλίου και να αναφέρει, όπου χρειάζεται, τους τρόπους που θα επιτρέψουν να καταστούν δυνατές οι ρυθμίσεις/συμφωνίες για τις ενιαιές τιμές του βιβλίου εντός ομοιογενών γλωσσικών ζωνών,- να υποβάλει στο Συμβούλιο τα πορίσματα της μελέτης.Βρυξέλλες, 22 Σεπτεμβρίου 1997.Για το ΣυμβούλιοΟ ΠρόεδροςF. BODEN